Jednota Kamjenc II
– ST Marijina hwězda 2:0 (1:0)
Zestawa hosći: O. Schmidt – Wróbl, Łušćanski, T. Jurš, Rab, P. Schmidt (53. Bětnar), Bělk (46. Škoda), D. Jurš, Peschmann, Winkler, Pakoßnick
Na wosmym hrajnym dnju we wokrjesnej koparskej lize mějachu hrajerjo ST Marijineje hwězdy w Kamjencu ćežki nadawk zmištrować. Hnydom štyrjo koparjo z kadra krajneho ligista Kamjensku rezerwu zesylnichu. Hižo w 5. min. dóstachu domjacy wólny kop. Kloß hrabny sej bul a přewiny Olivera Schmidta ze zdalenosće 17 metrow k 1:0. Erwin Kleinmann bě swojich chowancow cyle derje nastajił. Hakle po dwaceći mjeńšinach poradźi so hosćom tróšku ćišća na wrota Arnolda. Najprjedy bě tón při třělwje Falka Peschmanna hišće z porstami při bulu, krótko po tym wotwobara wón kop Dawida Jurša.
slk_Latn tur_Latn lim_Latn szl_Latn